CELEX: 32020D1222
Language: lv
Date: 2020-08-24 00:00:00
Title: Komisijas Īstenošanas lēmums (ES) 2020/1222 (2020. gada 24. augusts) par gaismas diožu efektīva ārējā apgaismojuma apstiprināšanu par inovatīvu tehnoloģiju CO2 emisiju samazināšanai no vieglajiem komerciālajiem transportlīdzekļiem ar iekšdedzes motoru attiecībā uz NEDC nosacījumiem saskaņā ar Eiropas Parlamenta un Padomes Regulu (ES) 2019/631 (Dokuments attiecas uz EEZ)

27.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 279/5
               
            
         KOMISIJAS ĪSTENOŠANAS LĒMUMS (ES) 2020/1222
         (2020. gada 24. augusts)
         par gaismas diožu efektīva ārējā apgaismojuma apstiprināšanu par inovatīvu tehnoloģiju CO2 emisiju samazināšanai no vieglajiem komerciālajiem transportlīdzekļiem ar iekšdedzes motoru attiecībā uz NEDC nosacījumiem saskaņā ar Eiropas Parlamenta un Padomes Regulu (ES) 2019/631
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     2019. gada 19. decembrī ražotāji Toyota Motor Europe, Opel Automobile GmbH–PSA, FCA Italy S.p.A., Automobiles Citroën, Automobiles Peugeot, PSA Automobiles SA, Audi AG, Ford-Werke GmbH, Jaguar Land Rover Ltd., Hyundai Motor Europe Technical Center GmbH, Škoda Auto a.s., BMW AG, Renault SA, Honda Motor Europe Ltd, Volkswagen AG un Volkswagen AG Nutzfahrzeuge atbilstoši Regulas (ES) 2019/631 11. pantam iesniedza kopīgu pieteikumu (“pieteikums”), lai gaismas diožu efektīvu ārējo apgaismojumu (“efektīva LED ārējā gaismas ierīce”) apstiprinātu par inovatīvu tehnoloģiju CO2 emisiju samazināšanai no vieglajiem komerciālajiem transportlīdzekļiem ar iekšdedzes motoru, kas spēj darboties ar benzīnu, dīzeļdegvielu un konkrētām alternatīvām degvielām.
                  
               
                     (2)
                  
                  
                     Pieteikums ir izvērtēts saskaņā ar Regulas (ES) 2019/631 11. pantu, Komisijas Īstenošanas regulu (ES) Nr. 427/2014 (2), kā arī saskaņā ar Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Eiropas Parlamenta un Padomes Regulai (EK) Nr. 443/2009 (3) (2018. gada jūlija redakcija) (4). Atbilstoši Regulas (ES) 2019/631 11. panta 3. punktam pieteikumam bija pievienots neatkarīgas un sertificētas iestādes sagatavots verifikācijas ziņojums.
                  
               
                     (3)
                  
                  
                     Pieteikums atsaucas uz CO2 emisiju aiztaupījumiem, kurus nevar pierādīt mērījumos, ko veic atbilstoši Komisijas Regulā (EK) Nr. 692/2008 (5) izklāstītajam Eiropas Jaunajam braukšanas ciklam (“NEDC tests”).
                  
               
                     (4)
                  
                  
                     Gaismas diožu izmantošana transportlīdzekļa ārējā apgaismojuma efektivitātes uzlabošanai jau ir apstiprināta par inovatīvu tehnoloģu, kas spēj samazināt CO2 emisijas tādā veidā, ko nevar pierādīt ar NEDC testā veiktiem mērījumiem, attiecībā uz vieglo pasažieru automobiļu dažām ārējām gaismas ierīcēm ar Komisijas Īstenošanas lēmumiem 2014/128/ES (6), (ES) 2015/206 (7), (ES) 2016/160 (8) un (ES) 2016/587 (9) (kopā – “iepriekšējie apstiprinošie īstenošanas lēmumi”).
                  
               
                     (5)
                  
                  
                     Pamatojoties uz pieredzi, kas gūta iepriekšējo apstiprinošo īstenošanas lēmumu novērtēšanā, kā arī uz ziņojumiem un informāciju, kas sniegti kopā ar pieteikumu, ir pietiekami un pārliecinoši pierādīts, ka efektīva LED ārējā gaismas ierīce vai to piemērotas kombinācijas atbilst Regulas (ES) 2019/631 11. pantā un Īstenošanas regulas (ES) Nr. 427/2014 minētajiem atbilstības kritērijiem un dod CO2 emisiju samazinājumu vismaz 1 g CO2/km apmērā salīdzinājumā ar pamattehnoloģijas ārējo gaismas ierīču kopumu.
                  
               
                     (6)
                  
                  
                     Papildus transportlīdzekļa ārējam apgaismojumam, kuram efektīvo LED gaismas ierīču izmantošana jau ir apstiprināta ar iepriekšējiem apstiprinošajiem īstenošanas lēmumiem, pieteikums atsaucas arī uz efektīvo LED ārējo gaismas ierīču izmantošanu pagriešanās lukturos, statiskos līkumgaismas lukturos, kontūrlukturos un sānu gabarītlukturos. Tā kā minētās gaismas ierīces NEDC testā veikto mērījumu laikā nav ieslēgtas, efektīvo LED ārējo gaismas ierīču izmantošanu ir lietderīgi apstiprināt arī minētajās gaismas ierīcēs.
                  
               
                     (7)
                  
                  
                     Pieteikumā ir izklāstīta metodoloģija, ar ko nosaka CO2 emisiju aiztaupījumus, ko iegūst no efektīvo LED ārējo gaismas ierīču izmantošanas transportlīdzekļa gaismas ierīcēs, kuras izmanto vieglajos komerciālajos transportlīdzekļos ar iekšdedzes motoru, kas spēj darboties ar benzīnu, dīzeļdegvielu, sašķidrināto naftas gāzi (LPG), saspiesto dabasgāzi (CNG) vai E85 degvielu.
                  
               
                     (8)
                  
                  
                     Ņemot vērā E85 degvielas ierobežoto pieejamību Savienības tirgū kopumā, šīs degvielas nošķiršanu no benzīna testēšanas metodoloģijas vajadzībām tomēr neuzskata par pamatotu.
                  
               
                     (9)
                  
                  
                     Pieteikuma iesniedzēji ir iesnieguši pētījumus, kas apstiprina, ka vieglo komerciālo transportlīdzekļu un vieglo pasažieru automobiļu lietojums attiecībā uz transportlīdzekļa ārējā apgaismojuma izmantošanu ir pietiekami līdzīgs, lai tādu pašu metodoloģiju, kāda noteikta iepriekšējos apstiprinošajos īstenošanas lēmumus, varētu atļaut attiecināt arī uz vieglajiem komerciālajiem transportlīdzekļiem.
                  
               
                     (10)
                  
                  
                     Tomēr attiecībā uz pagriešanās lukturiem, statiskiem līkumgaismas lukturiem, kontūrlukturiem un sānu gabarītlukturiem, kas iepriekšējos apstiprinošajos īstenošanas lēmumos nebija ietverti, pieteikuma iesniedzēji ir ierosinājuši metodoloģijā iekļaut īpašus lietošanas koeficientus un jaudas patēriņa vērtības. Tā kā to lietošanas koeficientu un jaudas patēriņa vērtību dēļ, ko minētajām gaismas ierīcēm ierosinājuši pieteikuma iesniedzēji, tiek iegūtas vērtības, kuras var uzskatīt par konservatīvām, minētos koeficientus un vērtības ir lietderīgi pievienot testēšanas metodoloģijai.
                  
               
                     (11)
                  
                  
                     Metodoloģija būtu arī jāpapildina, lai nodrošinātu, ka var ņemt vērā tuvās gaismas ierīcēs izmantotas adaptīvā priekšējā apgaismojuma sistēmas (AFS).
                  
               
                     (12)
                  
                  
                     Ņemot vērā minētos papildinājumus, būtu jāuzskata, ka testēšanas metodoloģija ir piemērota, lai noteiktu CO2 emisiju aiztaupījumus, kas iegūti no inovatīvās tehnoloģijas izmantošanas vieglajos komerciālajos transportlīdzekļos.
                  
               
                     (13)
                  
                  
                     Ražotājiem būtu jādod iespēja iesniegt tipa apstiprinātājai iestādei pieteikumu par to CO2 emisiju aiztaupījumu sertifikāciju, kas iegūti no efektīvo LED ārējo gaismas ierīču izmantošanas, ja šajā lēmumā noteiktie nosacījumi ir izpildīti. Šajā nolūkā ražotājiem būtu jānodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināts, ka inovatīvā tehnoloģija atbilst šā lēmuma nosacījumiem un ka aiztaupījumi ir noteikti atbilstoši šā lēmuma pielikumā noteiktajai testēšanas metodoloģijai.
                  
               
                     (14)
                  
                  
                     Lai sekmētu inovatīvās tehnoloģijas plašāku izmantojumu jaunos transportlīdzekļos, ražotājam vajadzētu būt iespējai iesniegt vienotu pieteikumu, kurā tiek lūgts ar vienotu sertifikācijas pieteikumu sertificēt CO2 aiztaupījumus no vairākām efektīvām LED ārējām gaismas ierīcēm. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē tikai tādu efektīvo LED ārējo gaismas ierīču izmantošanu, kam ir vislielākais lietderības koeficients.
                  
               
                     (15)
                  
                  
                     Tipa apstiprinātājas iestādes pienākums ir rūpīgi pārliecināties, ka no inovatīvās tehnoloģijas izmantošanas gūto CO2 aiztaupījumu sertificēšanas nosacījumi ir izpildīti, kā noteikts šajā lēmumā. Ja sertifikācija tiek piešķirta, atbildīgajai tipa apstiprinātājai iestādei būtu jānodrošina, ka visi sertificēšanā izvērtētie elementi ir ierakstīti testa ziņojumā un tiek glabāti kopā ar verifikācijas ziņojumu un ka šī informācija pēc pieprasījuma ir pieejama Komisijai.
                  
               
                     (16)
                  
                  
                     Lai varētu noteikt vispārīgo ekoinovācijas kodu, kas saskaņā ar Eiropas Parlamenta un Padomes Direktīvas 2007/46/EK (10) I, VIII un IX pielikumu lietojams attiecīgajos tipa apstiprinājuma dokumentos, inovatīvās tehnoloģijas apzīmēšanai ir jāpiešķir individuāls kods.
                  
               
                     (17)
                  
                  
                     No 2021. gada ražotāju atbilstību tiem noteiktajiem īpatnējo CO2 emisiju mērķrādītājiem noteiks uz to CO2 emisiju pamata, kuras noteiktas atbilstoši Komisijas Regulā (ES) 2017/1151 (11) norādītajai vispārēji harmonizētajai vieglo transportlīdzekļu testa procedūrai (WLTP). Tādējādi CO2 aiztaupījumus, kas iegūti no inovatīvās tehnoloģijas, kura sertificēta, atsaucoties uz šo lēmumu, var ņemt vērā tikai tad, kad tiek aprēķinātas ražotāju vidējās īpatnējās CO2 emisijas par 2020. kalendāro gadu,
                  
               IR PIEŅĒMUSI ŠO LĒMUMU.
         
            1. pants
            Inovatīvā tehnoloģija
            Efektīvo gaismas diožu izmantošana transportlīdzekļa ārējā apgaismojumā tiek apstiprināta par inovatīvu tehnoloģiju Regulas (ES) 2019/631 11. panta nozīmē izmantošanai vieglajos komerciālajos transportlīdzekļos ar iekšdedzes motoru, kas spēj darboties ar benzīnu, dīzeļdegvielu, sašķidrināto naftas gāzi (LPG), saspiesto dabasgāzi (CNG) vai E85 degvielu vai šādu degvielu kombināciju, ja tās izmanto vienā vai vairākās šādās transportlīdzekļa ārējās gaismas ierīcēs:
            
                        a)
                     
                     
                        tuvās gaismas lukturis (ietverot adaptīvo priekšējā apgaismojuma sistēmu);
                     
                  
                        b)
                     
                     
                        tālās gaismas lukturis;
                     
                  
                        c)
                     
                     
                        priekšējais gabarītlukturis;
                     
                  
                        d)
                     
                     
                        priekšējais miglas lukturis;
                     
                  
                        e)
                     
                     
                        aizmugurējais miglas lukturis;
                     
                  
                        f)
                     
                     
                        priekšējais virzienrādītājs;
                     
                  
                        g)
                     
                     
                        aizmugurējais virzienrādītājs;
                     
                  
                        h)
                     
                     
                        reģistrācijas numura zīmes lukturis;
                     
                  
                        i)
                     
                     
                        atpakaļgaitas lukturis;
                     
                  
                        j)
                     
                     
                        pagriešanās gaismas lukturis;
                     
                  
                        k)
                     
                     
                        statisks līkumgaismas lukturis;
                     
                  
                        l)
                     
                     
                        kontūrlukturi;
                     
                  
                        m)
                     
                     
                        sānu gabarītlukturi.
                     
                  
         
            2. pants
            Pieteikums CO2 emisiju aiztaupījumu sertifikācijai
            
               1.   Ražotājs, atsaucoties uz šo lēmumu, var tipa apstiprinātāju iestādi lūgt sertificēt CO2 emisiju aiztaupījumus, kas iegūti no vienas vai vairāku efektīvo LED ārējo gaismas ierīču izmantošanas.
            
            
               2.   Ražotājs nodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināta atbilstība 1. pantā izklāstītajiem nosacījumiem.
            
            
               3.   Ja aiztaupījumi ir sertificēti atbilstoši 3. pantam, ražotājs nodrošina, ka sertificētie CO2 emisiju aiztaupījumi un 4. panta 1. punktā minētais ekoinovācijas kods ir ierakstīti attiecīgo transportlīdzekļu atbilstības sertifikātā.
            
         
         
            3. pants
            CO2 emisiju aiztaupījumu sertifikācija
            
               1.   Tipa apstiprinātāja iestāde nodrošina, ka no inovatīvās tehnoloģijas izmantošanas gūtie CO2 emisiju aiztaupījumi ir noteikti ar pielikumā izklāstīto metodoloģiju.
            
            
               2.   Ja ražotājs iesniedz CO2 emisiju aiztaupījumu sertifikācijas pieteikumu vairāk nekā par vienu no 1. pantā minētajām efektīvajām LED ārējām gaismas ierīcēm attiecībā uz vienu transportlīdzekļa versiju, tipa apstiprinātāja iestāde nosaka, kura no testētajām efektīvajām LED ārējām gaismas ierīcēm sniedz vismazākos CO2 emisiju aiztaupījumus, un zemāko vērtību norāda attiecīgajā tipa apstiprinājuma dokumentācijā. Šo vērtību izmanto 4. punkta vajadzībām.
            
            
               3.   Ja inovatīvā tehnoloģija ir izmantota divu degvielu vai maināmas degvielas transportlīdzeklī, apstiprinātāja iestāde CO2 emisiju aiztaupījumus reģistrē šādi:
               
                           a)
                        
                        
                           divu degvielu transportlīdzekļiem, kurus darbina ar benzīnu un gāzveida degvielu, reģistrē CO2 emisiju aiztaupījumu vērtību attiecībā uz LPG vai CNG degvielu;
                        
                     
                           b)
                        
                        
                           maināmas degvielas transportlīdzekļiem, kurus darbina ar benzīnu un E85 degvielu, reģistrē CO2 emisiju aiztaupījumus attiecībā uz benzīnu.
                        
                     
            
               4.   Tipa apstiprinātāja iestāde sertificētos CO2 emisiju aiztaupījumus, kas noteikti atbilstoši 1. un 2. punktam, un ekoinovācijas kodu, kas minēts 4. panta 1. punktā, ieraksta attiecīgajā tipa apstiprinājuma dokumentācijā.
            
            
               5.   Tipa apstiprinātāja iestāde visus sertificēšanā izvērtētos elementus ieraksta testa ziņojumā un glabā kopā ar verifikācijas ziņojumu, kas minēts 2. panta 2. punktā, un pēc pieprasījuma dara šo informāciju pieejamu Komisijai.
            
            
               6.   Tipa apstiprinātāja iestāde CO2 emisiju aiztaupījumus sertificē tikai tad, ja tā konstatē, ka inovatīvā tehnoloģija atbilst 1. panta nosacījumiem, un ja iegūtie CO2 emisiju aiztaupījumi ir 1 g CO2/km vai lielāki, kā noteikts Īstenošanas regulas (ES) Nr. 427/2014 9. panta 1. punkta a) apakšpunktā.
            
         
         
            4. pants
            Ekoinovācijas kods
            
               1.   Saskaņā ar šo lēmumu apstiprinātai inovatīvai tehnoloģijai piešķir ekoinovācijas kodu 34.
            
            
               2.   Sertificētos CO2 emisiju aiztaupījumus, kas ierakstīti ar atsauci uz minēto ekoinovācijas kodu, ražotāju vidējo īpatnējo emisiju aprēķināšanā var ņemt vērā tikai attiecībā uz 2020. kalendāro gadu.
            
         
         
            5. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 24. augustā.
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas regula (ES) Nr. 427/2014 (2014. gada 25. aprīlis), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem kravas automobiļiem saskaņā ar Eiropas Parlamenta un Padomes Regulu (ES) Nr. 510/2011 (OV L 125, 26.4.2014., 57. lpp.).
         
            (3)  Eiropas Parlamenta un Padomes Regula (EK) Nr. 443/2009 (2009. gada 23. aprīlis), ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Komisijas Regula (EK) Nr. 692/2008 (2008. gada 18. jūlijs), ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
         
            (6)  Komisijas Īstenošanas lēmums 2014/128/ES (2014. gada 10. marts) par gaismas diožu tuvās gaismas moduļa E-Light apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 70, 11.3.2014., 30. lpp.).
         
            (7)  Komisijas Īstenošanas lēmums (ES) 2015/206 (2015. gada 9. februāris) par Daimler AG efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 33, 10.2.2015., 52. lpp.).
         
            (8)  Komisijas Īstenošanas lēmums (ES) 2016/160 (2016. gada 5. februāris) par Toyota Motor Europe efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 31, 6.2.2016., 70. lpp.).
         
            (9)  Komisijas Īstenošanas lēmums (ES) 2016/587 (2016. gada 14. aprīlis) par tehnoloģijas, ko izmanto efektīvā gaismas diožu ārējā apgaismojumā, apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 101, 16.4.2016., 17. lpp.).
         
            (10)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
         
            (11)  Komisijas Regula (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).
      
      
         
            PIELIKUMS
            
               Metodoloģija, ar kuru nosaka CO2 emisiju aiztaupījumus no efektīvas LED ārējas apgaismes sistēmas saskaņā ar NEDC izmantošanai vieglajos komerciālajos transportlīdzekļos
            
            1.   IEVADS
            Šajā pielikumā ir izklāstīta metodoloģija, ar kuru nosaka CO2 (oglekļa dioksīda) emisiju aiztaupījumus, kas attiecināmi uz tādas transportlīdzekļa efektīvās ārējās apgaismes sistēmas izmantošanu, kurā izmantota viena no 1. pantā uzskaitītajām LED gaismas ierīcēm vai to kombinācija, vieglajos komerciālajos N1 kategorijas transportlīdzekļos ar iekšdedzes motoru.
            2.   TESTĒŠANAS APSTĀKĻI
            Testēšanas apstākļi atbilst ANO EEK Noteikumu Nr. 4 (1), 6 (2), 7 (3), 19 (4), 23 (5), 38 (6), 48 (7), 91 (8) 100 (9), 112 (10), 119 (11) un 123 (12) (1) prasībām. Jaudas patēriņu nosaka saskaņā ar ANO EEK Noteikumu Nr. 112 6.1.4. punktu un minēto noteikumu 10. pielikuma 3.2.1. un 3.2.2. punktu.
            Tuvās gaismas adaptīvā priekšējā apgaismojuma sistēmai (AFS), kas atbilst vismaz divām no C, E, V vai W klasēm, kā noteikts ANO EEK Noteikumos Nr. 123 (sk. 1. tabulu), jaudas patēriņa mērījumus veic pie katras klases (Pk) LED stipruma, kur “k” atbilst katrai 1. tabulā norādītajai klasei, kā definēts ANO EEK Noteikumos Nr. 123.
            Ja ar tehnisko dienestu panākta vienošanās, ka C klase ir reprezentatīvais/vidējais LED stiprums lietojumam transportlīdzeklī, jaudas patēriņa mērījumus veic tādā pašā veidā kā jebkurai citai LED ārējai gaismas ierīcei, kas ietverta kombinācijā.
            
               1. tabula
            
            
               Tuvās gaismas AFS klases
            
            
                        Klase
                     
                     
                        Sk. ANO EEK Noteikumu Nr. 123 1.3. punktu un 2. zemsvītras piezīmi
                     
                     
                        
                           LED stiprums, %
                     
                     
                        Aktivācijas režīms  (*1)
                        
                     
                  
                        C
                     
                     
                        Pamata tuvā gaisma (ārpus apdzīvotas vietas)
                     
                     
                        100
                     
                     
                        50 km/h < ātrums < 100 km/h
                        Vai, kad nav aktivēts citas tuvās gaismas klases režīms (V, W, E)
                     
                  
                        V
                     
                     
                        Pilsēta
                     
                     
                        85
                     
                     
                        Ātrums < 50 km/h
                     
                  
                        E
                     
                     
                        Automaģistrāle
                     
                     
                        110
                     
                     
                        Ātrums > 100 km/h
                     
                  
                        W
                     
                     
                        Nelabvēlīgi apstākļi
                     
                     
                        90
                     
                     
                        Vējstikla tīrītājs darbojas > 2 minūtes
                     
                  2.1.   Testa iekārta
            
            Testā izmanto šādu testa iekārtu:
            
                        —
                     
                     
                        barošanas bloku (t. i., regulējama sprieguma avotu),
                     
                  
                        —
                     
                     
                        divus digitālos multimetrus: vienu izmanto līdzstrāvas stipruma mērīšanai, otru – līdzstrāvas sprieguma mērīšanai.
                     
                  1. attēlā parādīta iespējamā testēšanas iekārtas shēma, kur līdzstrāvas sprieguma mērītājs ir integrēts barošanas blokā.
            
               
            2.2.   Jaudas aiztaupījumu noteikšana
            
            2.2.1.   Jaudas patēriņa mērīšana
            
            Katrai kombinācijā ietilpstošajai efektīvajai LED ārējai gaismas ierīcei elektriskās strāvas mērījumu veic pie sprieguma 13,2 V. LED modulim(-ļiem), ko vada gaismas avota elektroniskā vadības iekārta, mērījumus veic saskaņā ar pieteikuma iesniedzēja norādījumiem.
            Ražotājs var pieprasīt, lai strāvas papildu mērījumi tiktu veikti pie citiem spriegumiem, ja tā nepieciešamību var pierādīt, pamatojoties uz verificētu dokumentāciju.
            Jebkurā gadījumā mērījumus (n) pie katra sprieguma veic vismaz piecas reizes pēc kārtas. Izmantotās sprieguma vērtības un izmērītās strāvas stipruma vērtības reģistrē ar precizitāti četri cipari aiz komata.
            Jaudas patēriņu nosaka, sprieguma vērtību reizinot ar izmērīto strāvas stipruma vērtību. Katras efektīvās LED ārējās gaismas ierīces vidējo jaudas patēriņu () [W] aprēķina ar 1. formulu, aprēķinos ņemot vērā četrus ciparus aiz komata. Ja LED lukturiem elektroenerģijas padevi nodrošina ar soļu elektromotoru vai elektronisku kontrolleri, šīs sastāvdaļas elektrisko slodzi mērījumā vērā neņem.
            
               1. formula
            
            
               
            kur:
            
                        
                           
                     
                     
                        katras transportlīdzekļa LED gaismas ierīces i testētais spriegums;
                     
                  
                        
                           
                     
                     
                        katras transportlīdzekļa LED gaismas ierīces i testētais strāvas stiprums;
                     
                  
                        n
                     
                     
                        ir parauga mērījumu skaits;
                     
                  
                        j
                     
                     
                        attiecas uz jaudas patēriņa atsevišķu mērījumu.
                     
                  Tuvās gaismas AFS gadījumā jaudas patēriņu () [W] aprēķina kā vidējo LED jaudas patēriņu pie katras klases k vērtības, kas svērts atkarībā no NEDC laika daļas ātruma diapazonā, atbilstoši 2. formulai.
            
               2. formula
            
            
               
            kur
            
                        
                           
                     
                     
                        ir jaudas patēriņš pie LED stipruma pie katras klases k vērtības, kā n secīgu mērījumu vidējais.
                     
                  
                        K
                     
                     
                        ir klašu skaits, kurām ir tuvās gaismas AFS.
                     
                  
                        
                           NEDC_share
                        
                     
                     
                        ir NEDC laika daļa ātruma diapazonā katrā klasē, kā definēts 2. tabulā.
                     
                  
               2. tabula
            
            
               NEDC laika daļa ātruma diapazonā
            
            
                        Ātruma diapazons
                     
                     
                        NEDC_share
                     
                  
                        < 50 km/h
                     
                     
                        0,6805
                     
                  
                        50–100 km/h
                     
                     
                        0,2881
                     
                  
                        > 100 km/h
                     
                     
                        0,0314
                     
                  Ja tuvās gaismas AFS neaptver visas četras 1. tabulā norādītās klases, NEDC_share trūkstošajām klasēm attiecina C klasi.
            2.2.2.   Jaudas aiztaupījumu aprēķināšana
            
            Jaudas aiztaupījumus katrai efektīvajai LED ārējai gaismas ierīcei (ΔPi) [W] aprēķina ar 3. formulu.
            
               3. formula
            
            
               
            kur
            
                        
                           
                     
                     
                        ir transportlīdzekļa pamattehnoloģijas gaismas ierīces i jaudas patēriņš [W];
                     
                  
                        
                           
                     
                     
                        ir transportlīdzekļa ekoinovatīvās gaismas ierīces i vidējais jaudas patēriņš [W].
                     
                  Dažādu transportlīdzekļa pamattehnoloģijas gaismas ierīču jaudas patēriņš ir norādīts 3. tabulā.
            
               3. tabula
            
            
               Dažādu transportlīdzekļa pamattehnoloģijas gaismas ierīču jaudas patēriņš
            
            
                        Transportlīdzekļa gaismas ierīce
                     
                     
                        Jaudas patēriņš (PB) [W]
                     
                  
                        Tuvās gaismas lukturis
                     
                     
                        137
                     
                  
                        Tālās gaismas lukturis
                     
                     
                        150
                     
                  
                        Priekšējais gabarītlukturis
                     
                     
                        12
                     
                  
                        Reģistrācijas numura zīmes lukturis
                     
                     
                        12
                     
                  
                        Priekšējais miglas lukturis
                     
                     
                        124
                     
                  
                        Aizmugurējais miglas lukturis
                     
                     
                        26
                     
                  
                        Priekšējais virzienrādītājs
                     
                     
                        13
                     
                  
                        Aizmugurējais virzienrādītājs
                     
                     
                        13
                     
                  
                        Atpakaļgaitas lukturis
                     
                     
                        52
                     
                  
                        Pagrieziena lukturis
                     
                     
                        44
                     
                  
                        Statisks līkumgaismas lukturis
                     
                     
                        44
                     
                  
                        Kontūrgaismas lukturi (transportlīdzekļa platums > 2,1 m)
                     
                     
                        12
                     
                  
                        Sānu gabarītlukturi (transportlīdzekļa garums > 6 m)
                     
                     
                        24
                     
                  3.   CO2 EMISIJU AIZTAUPIJUMU APREKINASANA
            CO2 emisiju aiztaupījumus aprēķina pēc 4. formulas.
            
               4. formula
            
            
               
            kur,
            
                        v
                     
                     
                        ir NEDC vidējais braukšanas ātrums, kas ir 33,58 km/h;
                     
                  
                        ηA
                        
                     
                     
                        ir ģeneratora lietderība, kas ir 0,67;
                     
                  
                        UFi
                        
                     
                     
                        ir transportlīdzekļa gaismas ierīces i izmantojuma koeficients, kā norādīts 4. tabulā;
                     
                  
                        VPe
                        
                     
                     
                        ir lietderīgās jaudas patēriņš katrai apstiprinātajai degvielai, kā norādīts 5. tabulā;
                     
                  
                        CF
                     
                     
                        ir degvielas pārrēķina koeficients, kā norādīts 6. tabulā.
                     
                  
               4. tabula
            
            
               Dažādu transportlīdzekļa gaismas ierīču izmantojuma koeficients
            
            
                        Transportlīdzekļa gaismas ierīce
                     
                     
                        Izmantojuma koeficients (UF)
                     
                  
                        Tuvās gaismas lukturis
                     
                     
                        0,33
                     
                  
                        Tālās gaismas lukturis
                     
                     
                        0,03
                     
                  
                        Priekšējais gabarītlukturis
                     
                     
                        0,36
                     
                  
                        Reģistrācijas numura zīmes lukturis
                     
                     
                        0,36
                     
                  
                        Priekšējais miglas lukturis
                     
                     
                        0,01
                     
                  
                        Aizmugurējais miglas lukturis
                     
                     
                        0,01
                     
                  
                        Priekšējais virzienrādītājs
                     
                     
                        0,15
                     
                  
                        Aizmugurējais virzienrādītājs
                     
                     
                        0,15
                     
                  
                        Atpakaļgaitas lukturis
                     
                     
                        0,01
                     
                  
                        Pagrieziena lukturis
                     
                     
                        0,025
                     
                  
                        Statisks līkumgaismas lukturis
                     
                     
                        0,039
                     
                  
                        Kontūrgaismas lukturi (transportlīdzekļa platums > 2,1 m)
                     
                     
                        0,36
                     
                  
                        Sānu gabarītlukturi (transportlīdzekļa garums > 6 m)
                     
                     
                        0,36
                     
                  
               
            
               5. tabula
            
            
               Lietderīgās jaudas patēriņš
            
            
                        Motora veids
                     
                     
                        Lietderīgās jaudas patēriņš VPe [l/kWh]
                     
                  
                        Benzīna/E85 motors
                     
                     
                        0,264
                     
                  
                        Benzīna/E85 motors ar turbopūti
                     
                     
                        0,280
                     
                  
                        Dīzeļmotors
                     
                     
                        0,220
                     
                  
                        
                           LPG motors
                     
                     
                        0,342
                     
                  
                        
                           LPG motors ar turbopūti
                     
                     
                        0,363
                     
                  
                         
                     
                     
                        Lietderīgās jaudas patēriņš VPe [m3/kWh]
                     
                  
                        
                           CNG (G20) motors
                     
                     
                        0,259
                     
                  
                        
                           CNG (G20) motors ar turbopūti
                     
                     
                        0,275
                     
                  
               
            
               6. tabula
            
            
               Degvielas pārrēķina koeficients
            
            
                        
                           Degvielas veids
                        
                     
                     
                        
                           Pārrēķina koeficients (CF) [g CO2/l]
                        
                     
                  
                        Benzīns/E85
                     
                     
                        2 330 
                     
                  
                        Dīzeļdegviela
                     
                     
                        2 640 
                     
                  
                        LPG
                     
                     
                        1 629 
                     
                  
                         
                     
                     
                        Pārrēķina koeficients (CF) [g CO2/m3]
                     
                  
                        
                           CNG (G20)
                     
                     
                        1 795 
                     
                  4.   CO2 EMISIJU AIZTAUPĪJUMU NENOTEIKTĪBAS APRĒĶINĀŠANA
            4.1.   Vispārējā metodoloģija
            
            CO2 emisiju aiztaupījumu nenoteiktību () [W] aprēķina ar 5. formulu.
            
               5. formula
            
            
               
            kur
            
                        m
                     
                     
                        ir LED ārējo gaismas ierīču skaits testētajā kombinācijā.
                     
                  
                        
                           
                     
                     
                        ir ekoinovatīvajā transportlīdzeklī uzstādītās katras i LED gaismas ierīces jaudas patēriņa statistiskā kļūda, ko aprēķina ar 6. formulu.
                     
                  
               6. formula
            
            
               
            Tuvās gaismas AFS gadījumā jaudas patēriņa statistisko kļūdu () [W] aprēķin ar 7. un 8. formulu.
            
               7. formula
            
            
               
            
               8. formula
            
            
               
            kur
            
                        n
                     
                     
                        ir jaudas patēriņa mērījumu skaits, kas ir vismaz 5, kā norādīts 2.2.1. punktā; n
                     
                  
                        i
                     
                     
                        atbilst katrai transportlīdzekļa gaismas ierīcei;
                     
                  
                        j
                     
                     
                        attiecas uz jaudas patēriņa atsevišķu mērījumu;
                     
                  
                        
                           
                     
                     
                        ir Pk n vērtību vidējā vērtība;
                     
                  
                        K
                     
                     
                        ir klašu skaits, kurām ir tuvās gaismas AFS.
                     
                  5.   NOAPALOSANA
            CO2 emisiju aiztaupījumu () un CO2 emisiju aiztaupījumu nenoteiktību () noapaļo līdz divām decimālzīmēm aiz komata.
            Katru CO2 emisiju aiztaupījumu aprēķināšanā izmantoto vērtību var vai nu izmantot nenoapaļotu, vai noapaļotu līdz tādam minimālajam decimālzīmju skaitam, kuram ir tāda vislielākā kopējā ietekme (t. i., visu noapaļoto vērtību kopējā ietekme) uz aiztaupījumiem, ka tie ir mazāki nekā 0,25 g CO2/km.
            6.   SALĪDZINĀŠANA AR CO2 EMISIJU AIZTAUPĪJUMU MINIMĀLO ROBEŽVĒRTĪBU
            Tipa apstiprinātāja iestāde nodrošina, ka katra ar efektīvajām LED ārējām gaismas ierīcēm aprīkota transportlīdzekļa tips, variants un versija atbilst minimālās robežvērtības kritērijam, kurš noteikts Īstenošanas regulas (ES) Nr. 427/2014 9. panta 1. punkta a) apakšpunktā.
            Verificējot, vai minimālās robežvērtības kritērijs ir izpildīts, tipa apstiprinātāja iestāde atbilstoši 9. formulai ņem vērā CO2 emisiju aiztaupījumus, kas noteikti 3. punktā, un nenoteiktību, kas noteikta 4. punktā.
            
               9. formula
            
            
               
            kur:
            
                        MT
                     
                     
                        ir minimālā robežvērtība, kas ir 1 g CO2/km;
                     
                  
                        
                           
                     
                     
                        ir CO2 emisiju aiztaupījumi [g CO2/km], kas noteikti 3. punktā;
                     
                  
                        
                           
                     
                     
                        ir CO2 emisiju aiztaupījumu nenoteiktība, kas aprēķināta atbilstoši 4. punktam [g CO2/km].
                     
                  7.   CO2 EMISIJU AIZTAUPĪJUMU SERTIFIKĀCIJA
            Tipa apstiprinātāja iestāde sertificē CO2 emisiju aiztaupījumus atbilstoši 3. punktam, pamatojoties uz LED apgaismes sistēmas un pamattehnoloģijas halogēnlukturu mērījumiem un izmantojot šajā pielikumā izklāstīto metodoloģiju. Ja CO2 emisiju aiztaupījumi ir mazāki nekā Īstenošanas regulas (ES) Nr. 427/2014 9. panta 1. punktā noteiktā robežvērtība, piemēro minētās regulas 11. panta 2. punkta otro daļu.
            
               (1)  OV L 4, 7.1.2012., 17. lpp., 2
               OV L 213, 18.7.2014., 1. lpp., 3
               OV L 285, 30.9.2014., 1. lpp., 4
               OV L 250, 22.8.2014., 1. lpp., 5
               OV L 237, 8.8.2014., 1. lpp., 6
               OV L 148, 12.6.2010., 55. lpp., 7
               OV L 323, 6.12.2011., 46. lpp., 8
               OV L 164, 30.6.2010., 69. lpp., 9
               OV L 302, 28.11.2018., 114. lpp., 10
               OV L 250, 22.8.2014., 67. lpp., 11
               OV L 89, 25.3.2014., 101. lpp., 12
               OV L 222, 24.8.2010., 1. lpp.
            
            
               (*1)  Aktivācijas ātrumus pārbauda katram transportlīdzekļa lietojumam saskaņā ar ANO EEK Noteikumu Nr. 48 6. iedaļas 6.22. nodaļas 6.22.7.4.1. punktu (C klase), 6.22.7.4.2. punktu (V klase), 6.22.7.4.3. punktu (E klase), 6.22.7.4.4. punktu (W klase).